OpenLLM-France/wikimedia huggingface dataset:
# Vanlue

Vanlue és una població dels Estats Units a l'estat d'Ohio. Segons el cens del 2000 tenia 371 habitants.

## Demografia

Segons el cens del 2000, Vanlue tenia 371 habitants, 141 habitatges, i 104 famílies. La densitat de població era de 511,6 habitants/km².
Dels 141 habitatges en un 35,5% hi vivien nens de menys de 18 anys, en un 56,7% hi vivien parelles casades, en un 10,6% dones solteres, i en un 26,2% no eren unitats familiars. En el 21,3% dels habitatges hi vivien persones soles el 14,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,63 i el nombre mitjà de persones que vivien en cada família era de 3,07.
Per edats la població es repartia de la següent manera: un 29,9% tenia menys de 18 anys, un 8,4% entre 18 i 24, un 26,7% entre 25 i 44, un 19,7% de 45 a 60 i un 15,4% 65 anys o més.
L'edat mediana era de 35 anys. Per cada 100 dones de 18 o més anys hi havia 94 homes.
La renda mediana per habitatge era de 31.786 $ i la renda mediana per família de 37.500 $. Els homes tenien una renda mediana de 34.886 $ mentre que les dones 21.964 $. La renda per capita de la població era de 14.768 $. Cap de les famílies i el 3,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Vanlue». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 9 agost 2010].
* ↑ «Geographic Comparison Table- Vanlue». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Stari Kuixket

Stari Kuixket - Старый Кушкет (rus) - és un poble de la República del Tatarstan, a Rússia. El 2010 tenia 190 habitants.

## Referències

* ↑ Генеральный план Янгуловского сельского поселения Балтасинского муниципального района Республики Татарстан Arxivat 2016-03-05 a Wayback Machine. // Официальный сайт Балтасинского муниципального района
# Raion de Txatxersk

Raion de Txatxersk (en belarús: Чачэрскі раён; en rus: Чечерский район) és una subdivisió de la província de Hòmiel, en Belarús. El seu centro administratiu és la ciutat de Txatxersk. El districte de Txatxersk va ser fundat el 8 de desembre de 1926 en el que aleshores era l'RSS de Belarús.

## Referències

* ↑ «История (La Història)» (en rus). Comitè executiu del districte de Txatxersk. Arxivat de l'original el 16 de maig 2015. [Consulta: 8 abril 2020].

## Enllaços externs

* Lloc web de Txatxersk Arxivat 2007-01-14 a Wayback Machine. (rus)
# Nick Frost

Nick Frost (Dagenham, 28 de març de 1972) és un actor, autor, còmic, pintor, productor i guionista anglès. Ha aparegut a la trilogia de pel·lícules Three Flavours Cornetto, formada per Shaun of the Dead (2004), Hot Fuzz (2007) i The World's End (2013) i la comèdia televisiva Spaced (1999–2001). També va aparèixer a la pel·lícula de Joe Cornish Attack the Block (2011). Va protagonitzar la pel·lícula Paul del 2011, que va coescriure amb el col·laborador freqüent i millor amic Simon Pegg. També ha interpretat diversos papers al programa de dibuixos Man Stroke Woman. El 2020, va co-crear i protagonitzar la sèrie de comèdia paranormal de terror Truth Seekers amb Pegg.

## Filmografia
### Cine

* Shaun of the Dead (2004)
* Kinky Boots (2005)
* Penelope (2006)
* Hot Fuzz (2007)
* Wild Child (2008)
* The Boat That Rocked (2009)
* Paul (2011)
* Les aventures de Tintín: el secret de l'Unicorni (2011)
* Attack the Block (2011)
* Snow White & the Huntsman (2012)
* The World's End (2013)
* Cuban Fury (2014)
* Unfinished Business (2015)
* The Huntsman: Winter's War (2016)
* Tomb Raider (2018)
* Fighting with my family (2019)

### Televisió

* Spaced
* Man Stroke Woman (2005-2007)
* Top Gear
* Doctor Who (2014; episodi especial de Nadal)
* Into the Badlands (2017; segona temporada)
* Sick Note (2017-present)
* Truth Seekers (2020)
* Staged (2021, 1 episodi)
* The Nevers (2021-present)

## Referències

* 1 2 «Nick Frost biography» (en anglès). imdb.com. [Consulta: 31 octubre 2022].
# Nick Gain

Niki Gain és un cantant, compositor i productor andorrà de rock electrònic. Fou membre del grup Anonymous amb el qual representà el seu país l'any 2007 al Festival d'Eurovisió. Després d'haver-se separat del grup, Nick Gain (en aquell moment Nicki) va muntar un altre grup, els Trilobeats. A Barcelona serà, però, on aconsegueix produir el seu primer EP “Born in the 80's” el 2014 en solitari. Va comptar amb l'ajuda de productors de renom com ara Micky Forteza (de Jarabe de Palo), Mike Marsh (Depeche Mode, Oasis, The Prodigy, Chemical Brothers…) i Hal Ritson (The Young Punx, Black Eyed Peas, David Guetta…). Actualment és l'un dels cantants millors valorats de l'escena musical andorrana.

## Discografia
### Anonymous

Singles:
* Salvem el Món

### Solitari

Singles:
* Born in the 80's

## Referències

* ↑ http://www.eurovision.tv/page/history/year/participant-profile/?song=21942
* ↑ http://www.andorradifusio.ad/eurovisio
* ↑ http://www.nick-gain.com/ Arxivat 2014-08-23 a Wayback Machine.
* ↑ http://www.bondia.ad/cultura/nick-gain-enregistra-el-videoclip-del-seu-primer-ep-born-80s Arxivat 2014-05-31 a Wayback Machine.
* ↑ http://www.bondia.ad/cultura/niki-francesca-born-80s-es-critica-social-des-dun-punt-de-vista-divertit Arxivat 2014-09-03 a Wayback Machine.
* ↑ «Niki, de nou sota els focus (Diari d'Andorra, 23-10-13)». Arxivat de l'original el 2014-09-05. [Consulta: 29 agost 2014].
# Nick Hamlyn

Nicky Hamlyn és un dels artistes clau en el panorama cinematogràfic de la Gran Bretanya dels darrers anys del segle XX i primers del XXI. Treballa tant en 16 mm com en vídeo. Les seves obres exploren els elements bàsics de l'experiència fílmica: la relació entre l'espai del film i del fotograma, entre el temps, el parpelleig i el moviment, i entre la llum i la imatge material. Hamlyn va ser un membre actiu de la London Film-Makers Co-operative. A més de realitzar les seves pel·lícules, sol escriure i investigar sobre cinema experimental en publicacions especialitzades com ara Film Quarterly i Sequence. Va visitar Xcèntric del CCCB el 2010 amb motiu d'una sessió de projeccions dedicada a les seves pel·lícules.

## Referències

* ↑ «Nick Hamlyn». Xcèntric. (CCCB). [Consulta: 19 novembre 2015].
# Rafael Català i Dalmau

Rafael Català i Dalmau (Barcelona, 1962) és un historiador i editor català.
Fill del fotògraf i historiador Pere Català i Roca i de Maria Carme Dalmau i Dalmau, filla i continuadora de l'obra de l'editor Rafael Dalmau i Ferreres, Rafael Català ha estat vinculat al món editorial des de molt jove. L'any 1989 es va posar al capdavant de l'editorial Rafael Dalmau, especialitzada en història i geografia de Catalunya, on dirigeix diferents col·leccions. A banda de la seva tasca com a editor, s'ha dedicat professionalment també a la divulgació històrica. Com a historiador, ha publicat treballs de recerca sobre bandolerisme del Barroc, el port de Tamarit o la demografia catalana del segle xviii. A més, ha combinat l'activitat editorial amb els cursos sobre història i cultura catalanes.

## Publicacions

* "Valentí Gual i "Rafael Dalmau Editor": una col·laboració àmplia i fèrtil". Aplec de treballs, ISSN 0211-9722, Núm. 35, pàgs. 61-65 (2017)
* "El procés contra el bandoler Gabriel Oliver. Barberà 1628", amb Valentí Gual i Vilà. Aplec de treballs, ISSN-e 2013-9314, Núm. 7, pàgs. 143-192 (1985)
* "Un cas de bandolerisme popular: el vallenc Gabriel Oliver", amb Valentí Gual i Vilà. A: Primer Congrés d'Història Moderna de Catalunya: [Barcelona, del 17 al 21 de desembre de 1984: actas], Vol. 2, ISBN 84-7528-154-0, pàgs. 57-64 (1984)

## Referències

* ↑ Riera, Miquel «Rafael Català, editor de Rafael Dalmau Editor “Els editors hauríem de publicar menys i millor”». El Punt Avui, 17-04-2017 [Consulta: 3 abril 2021].
* ↑ «Rafael Català i Dalmau». Dialnet. [Consulta: 3 abril 2021].

## Bibliografia

* Garcia, Xavier «Dalmaus i Catalans». El Punt Avui, 14-10-2009 [Consulta: 3 abril 2021].

## Enllaços externs

* 50 anys de l'editorial Rafael Dalmau
# Niers

El Niers és un riu de 116 km que neix a Erkelenz en Alemanya i es desemboca al Mosa a Gennep als Països Baixos. Del curs total, només els últims 8 km són al territori neerlandès.
Les principals ciutats al Niers són Mönchengladbach, Viersen, Wachtendonk, Geldern, Goch i Gennep. A les seves ribes van construir-se 52 molins d'aigua.
Per la industrialització dels segles xix i xx, (particularment les fàbriques de Mönchengladbach, que van vessar sense remordiments tots els residus de tanins i colorants de tèxtil) la flora i la fauna tradicional va gairebé desaparèixer i el riu va transformar-se en claveguera a cel obert. Des de la fi del segle xx, van construir-se moltes estacions d'epuració i els vessaments van ser controlats severament. A poc a poc, la vida torna al riu: el nombre i la diversitat de peixos i de plantes va augmentant cada dia més. Avui, l'aigua depurada forma la font principal del cabal, com que s'extrauen uns 65 millions de metres cúbics d'aigua potable a la regió dels seus fonts.

## Afluents

El riu té molts afluents i petits rierols. Els més importants són:
* El Moorbeek
* El Kendel
* El Nette
* El Gladbach
* Afluents del Mosa en orde davall->damunt
Dieze - Niers - Swalm - Roer - Geleenbeek- Geul - Jeker - Voer - Berwijn - Julienne - Llègia - Ourthe - Hoyoux - Mehaigne - Samson -Sambre - Bocq - Burnot - Molignée - Lesse - Viroin - Semois - Bar - Kuer (Chiers) :
Vegeu també : • Mosa • França • Bèlgica • Països Baixos :
# Neus Torbisco-Casals

Maria Neus Torbisco-Casals (Igualada, 1970) és una doctora en Dret i experta en drets humans catalana. Professora de Filosofia del Dret a la Universitat Pompeu Fabra, la seva recerca se centra en la filosofia moral, política i jurídica en general, així com en la teoria constitucional, els drets humans i els estudis de gènere i de les migracions. Ha fet diverses estades de recerca al Canadà, país on va desenvolupar part de la seva tesi doctoral sota la supervisió del professor Will Kymlicka. Des de l'obtenció del seu doctorat a la Universitat Pompeu Fabra l'any 2000, ha estat professora visitant en diverses universitats estrangeres, com ara la Queen's University (Canadà), la Universitat de Puerto Rico i la Universitat de Nova York. Del 2007 al 2009, va ser Academic Visitor a la London School of Economics i, del 2011 al 2012, va ser professora visitant a la Harvard Law School. És autora de l'obra Group Rights as Human Rights: A Liberal Approach to Multiculturalism (Springer, 2006) i, més recentment, de Multiculturalism, Identity Claims and Human Rights: From Politics to the Courts (Journal of Law&Ethics of Human Rights, 2015).
El març de 2018 va formar part de l'equip d'advocats internacionals Ben Emmerson que va presentar una demanda contra l'estat espanyol davant del Comitè dels Drets Humans de les Nacions Unides en relació a la defensa de Carles Puigdemont. El gener del 2019 era responsable d'acció jurídica del Consell per la República i, el 2021, membre del consell de govern.
Des de febrer de 2022 és vocal de la junta d'Òmnium Cultural presidida per Xavier Antich.

## Referències

* ↑ «El cas Sànchez a l'ONU pressiona Llarena per la violació del dret internacional». VilaWeb. [Consulta: 31 març 2018].
* ↑ «Neus Torbisco». web. Centre de Cultura Contemporània de Barcelona (CC-BY-SA via OTRS). [Consulta: 10 març 2016].
* ↑ «L'advocada Neus Torbisco explica per què han optat per denunciar l'estat espanyol al Comitè de Drets Humans i què n'esperen aconseguir». Corporació Catalana de Mitjans Audiovisuals, 06-03-2018. [Consulta: 31 març 2018].
* ↑ ACN «El Consell de la República crearà una “missió d'observació” del judici de l'1-O amb advocats internacionals». El Punt Avui, 25-01-2019.
* ↑ Casulleras Nualart, Josep. «Neus Torbisco: "I mentrestant, l'estat va rient"». VilaWeb, 25-04-2021. [Consulta: 26 abril 2021].
* ↑ «Junta directiva». Òmnium Cultural, 01-02-2022. [Consulta: 4 març 2022].

## Enllaços externs

* Portal de Producció Científica de la UPF
# Nus constrictor

El nus constrictor és un dels nusos units que tenen una millor subjecció. Simple i segur, és un nus dur que pot ser difícil o impossible de deslligar una vegada que se subjecta. És fet de manera semblant a una ballestrinca però amb un extrem passat sota l'altre, formant un nus simple sota una volta. El nus constrictor doble n'és una variació encara més sòlida, que compta amb dues voltes. L'origen d'aquest nus molt probablement es remunta a almenys un parell de segles enrere. Encara que Ashley semblava donar a entendre que ell havia inventat el nus constrictor més de 25 anys abans de publicar el seu The Ashley Book of Knots, certes investigacions indiquen que ell no en va ser l'autor. La publicació d'Ashley del nus en realitat va augmentar-ne la difusió. Encara que la descripció té certa ambigüitat, es pensa que el nus constrictor va aparèixer sota el nom de "nus d'artiller" al llibre de 1866 The Book of Knots, escrit sota el pseudònim Tom Bowling. Bowling el va descriure en relació amb la ballestrinca, que ell va dibuixar i va anomenar el "nus de constructor".

## Referències

* ↑ Clifford W. Ashley, The Ashley Book of Knots (Nova York: Doubleday, 1944), 62 i 224-225.
* ↑ Brion Toss, The Complete Rigger's Apprentice (Camden, Maine: International Marine, 1998), 10-13.
* ↑ Geoffrey Budworth, The Complete Book of Knots (London: Octopus, 1997), 136-139.
* ↑ Paul Rapsey Hodge. The book of knots, by 'Tom Bowling'., 1866.
# Nikolaia Ostrovskogo

Nikolaia Ostrovskogo - Николая Островского (rus) és un possiólok del krai de Krasnodar, a Rússia. Es troba a les terres baixes del Kuban-Azov, a la península de Ieisk. És a 28 km al sud de Ieisk i a 164 km al nord-oest de Krasnodar.
Pertany al possiólok d'Oktiabrski.
# Ramon Faus

Ramon Faus és el nom dels següents personatges:
* Ramon Faus i Cerqueda (1835-1895), pedagog català.
* Ramon Faus i Esteve (1902-1987), notari i professor universitari català.
# Rascló dels tsingys

El rascló dels tsingys(Mentocrex beankaensis) és una espècie d'ocell de la família dels sarotrúrids (Sarothruridae) que va ser descrita l'any 2011 per Goodman et al. i assignada al gènere Canirallus, dins la família dels ràl·lids. Habita Madagascar occidental.

## Referències

* ↑ «Rascló dels tsingys». Cercaterm. TERMCAT, Centre de Terminologia. Rev. 20/11/2023(català)
* ↑ Goodman, S. M.; Raherilalao, M. J.; Block, N. L. 2011. Patterns of morphological and genetic variation in the iMentocrex kioloides complex (Aves: Gruiformes: Rallidae) from Madagascar, with the description of a new species. Zootaxa 2776: 49-60
# Rascló embridat

El rascló embridat (Hypotaenidia torquata) és una espècie d'ocell de la família dels ràl·lids (Rallidae) que habita aiguamolls, boscos i terrenys més oberts a les Filipines, Sulawesi i algunes illes properes, Salawati i nord-oest de Nova Guinea.
# Ramblewood (Pennsilvània)

Ramblewood és una concentració de població designada pel cens dels Estats Units a l'estat de Pennsilvània. Segons el cens del 2000 tenia 1.054 habitants.

## Demografia

Segons el cens del 2000, Ramblewood tenia 1.054 habitants, 376 habitatges, i 312 famílies. La densitat de població era de 61,3 habitants/km².
Dels 376 habitatges en un 37,5% hi vivien nens de menys de 18 anys, en un 77,1% hi vivien parelles casades, en un 4,8% dones solteres, i en un 16,8% no eren unitats familiars. En el 13,6% dels habitatges hi vivien persones soles el 3,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,8 i el nombre mitjà de persones que vivien en cada família era de 3,09.
Per edats la població es repartia de la següent manera: un 27,5% tenia menys de 18 anys, un 5,3% entre 18 i 24, un 27,4% entre 25 i 44, un 31% de 45 a 60 i un 8,7% 65 anys o més.
L'edat mediana era de 38 anys. Per cada 100 dones de 18 o més anys hi havia 96,9 homes.
La renda mediana per habitatge era de 60.268 $ i la renda mediana per família de 65.119 $. Els homes tenien una renda mediana de 41.036 $ mentre que les dones 37.500 $. La renda per capita de la població era de 21.551 $. Entorn del 4,5% de les famílies i el 5,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ramblewood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Ramblewood». American Fact Finder. Oficina del Cens dels Estats Units, 12-01-2010.
# Quinti Crispí

Crispí (en llatí: Crispinus) era un cognomen emprat dins la gens Quíntia per diversos personatges. Sembla que el primer que el portà fou Tit Quinti Pennus Capitolí Crispí, el segle iv aC, però no torna a aparèixer fins a Tit Quinti Crispí i el seu fill Luci Quinti Crispí, entre el segle iii i ii aC.
Segons Smith, Crispí era només una part del cognom, que tot sencer era Pennus Capitolí Crispí, que hauria estat el cognom complet de Tit Quinti Crispí i el seu fill Luci i de Tit Quinti Crispí Sulpicià, cònsol l'any 9 aC.
Per altra banda, Luci Bruci Quinti Crispí, cònsol el 224 dC, també portava aquest cognom, segurament perquè era descendent d'un Quinti i el seu pare l'havia volgut honrar amb un cognom cèlebre de la gens, tal com era moda llavors.

## Referències

* ↑ «T. Quinctius Pennus Capitolinus Crispinus». Digital Prosopography of the Roman Republic. [Consulta: 14 novembre 2020].
* ↑ Smith, William (ed.). Dictionary of Greek and Roman Biography and Mythology. Vol. I. Londres: Walton and Maberly, 1841, p. 891.
# New Madrid

New Madrid és una ciutat al comtat de New Madrid, a l'estat de Missouri, 68 quilòmetres al sud de l'estat d'Illinois. La ciutat va ser fundada el 1778 pel governador de Louisiana, Bernardo de Gálvez y Madrid.
La pronunciació del nom de ciutat en anglès dels Estats Units és diferent al de la capital d'Espanya (Madrid), ja que en aquest cas és una paraula plana i no aguda.
L'àrea és famosa per haver patit un seguit de terratrèmols els anys 1811 i 1812, que es consideren els terratrèmols més importants dels quals es tenen dades enregistrades i que van encaminar a crear l'anomenada New Madrid Seismic Zone. Els terratrèmols varen ser tan forts que les rèpliques es notaren a Boston, altres ciutats de l'estat de Massachusetts i Washington DC.

## Geografia

New Madrid es troba localitzada a 36° 35′ 16″ Nord, 89° 32′ 9″ Oest (36.587815, -89.535818)GR1. Segons el Cens del govern dels EUA, la ciutat té una àrea total de 11.7 km².

## Demografia

Segons el cens de l'any 2000, la ciutat tenia 3.334 habitants i 882 famílies. La densitat de població era de 284,8/km². La distribució ètnica de la ciutat és la següent 72,56% caucàsics, 26,48% afroamericans, 0,18% natius americans, 0,30% asiàtics, 0,09% d'altres ètnies. La població llatina representa el 0,69% de la població.
Per edats, el 28,2% es troba sota dels 18 anys, 8,7% entre 18 i 24, 26,0% entre 25 i 44, 21,8% entre 45 i 64, i el 15,4% superen els 65 anys. La mediana d'edat és de 36 anys. Per cada 100 dones hi ha 87.7 homes. Per cada 100 dones amb una edat superior als 18 anys, hi ha 79.5 homes.

## Referències

* ↑ Fehrenbach, T. R. Lone Star, a History of Texas and the Texans. Nova York: Wings Books, 1968, 112.
# New London

«New London» té aquests significats:

## Geografia

* Estats Units d'Amèrica:
** New London (Connecticut)
*** Comtat de New London
*** Aeroport de Groton - New London
** New London (Indiana)
** New London (Iowa)
** New London (Maryland)
** New London (Minnesota)
** New London (Missouri)
** New London (Nova Hampshire)
** New London (Carolina del Nord)
** New London (Ohio)
** New London (Texas)
** New London (Wisconsin)
* Bermudes: New London, nom original de Saint George's (Bermudes)
* Canadà: New London (Canadà), a l'Illa del Príncep Eduard

## Altres

* Naval Submarine Base New London base naval a New London (Connecticut)
* Aeroport de New London
# New London (Ohio)

New London és una població dels Estats Units a l'estat d'Ohio. Segons el cens del 2000 tenia 2.696 habitants.

## Demografia

Segons el cens del 2000, New London tenia 2.696 habitants, 1.030 habitatges, i 701 famílies. La densitat de població era de 495,7 habitants/km².
Dels 1.030 habitatges en un 34,8% hi vivien nens de menys de 18 anys, en un 50,1% hi vivien parelles casades, en un 12,8% dones solteres, i en un 31,9% no eren unitats familiars. En el 27,9% dels habitatges hi vivien persones soles el 12,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,57 i el nombre mitjà de persones que vivien en cada família era de 3,13.
Per edats la població es repartia de la següent manera: un 28,1% tenia menys de 18 anys, un 9,6% entre 18 i 24, un 27,6% entre 25 i 44, un 20,7% de 45 a 60 i un 14% 65 anys o més.
L'edat mediana era de 34 anys. Per cada 100 dones de 18 o més anys hi havia 89,4 homes.
La renda mediana per habitatge era de 32.813 $ i la renda mediana per família de 36.360 $. Els homes tenien una renda mediana de 31.133 $ mentre que les dones 22.857 $. La renda per capita de la població era de 15.509 $. Aproximadament el 10,3% de les famílies i el 10,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- New London». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- New London». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Nijni Súbaix

Nijni Súbaix - Нижний Субаш (rus) - és un poble de la República del Tatarstan, a Rússia. El 2010 tenia 144 habitants.

## Referències

* ↑ Регионы России → Татарстан респ. → Балтасинский р-н → Нижний Субаш д.
# Rectoria de Timoneda

La Rectoria de Timoneda és una edificació adossada a l'església parroquial de Santa Eulàlia de Timoneda, situada al poble de Timoneda pertanyent al municipi de Lladurs, a la comarca catalana del Solsonès. És una edificació inventoriada en sol no urbanitzable que està sotmesa una protecció especial.

## Referències

* ↑ Espar, Maria Àngels. «Rectoria de Timoneda». A: Pla d'ordenació urbanística municipal (POUM) de Lladurs (pdf), p. 96-97.
* ↑ Espar i Canal, Maria Àngel. «2. Normes urbanístiques». A: Pla d'ordenació urbanística municipal. Lladurs: Ajuntament de Lladurs, maig 2009, p. 34-35, 40.
# Ras Mostefa

Ras Mostefa (àrab: رأس مصطفى, Raʾs Muṣṭafà; grec antic: Ταφῖτις ἄκρα; llatí: Taphitis promontorium) és un cap situat a la costa nord de Tunísia, a la part oriental de la península del Cap Bon, uns 3 km al sud del cap Ras El Melah, el qual forma l'extrem més oriental de la península, tot i que situat bastant al nord-est d'aquesta. Ras Mostefa és un km a l'oest de Ras El Melah. La ciutat de Kélibia es troba a la seva rodalia.